СУМЊИВО ЛИЦЕ - Бранислав Нушић

Књижевни род: Сатирична комедија

Комедија је врста драме, која се одликује веселим садржајем и која црта смешне стране људског живота и људи, исмејава њихове недостатке и мане.

Књижевни род: Драма

Тема: Исмејавање власти кроз описивање функционисања чиновничког апарата

Место и време радње: Србија, за време владавине династије Обреновић

Ликови: Јеротије Пантић, Вића, Жика, Ђока, Марица, Анђа, газда Миладин, газда Спаса, Алекса Жуњић, писари Таса и Милиса

Порука: Дај човеку власт, па ћеш видети какав је.

Композиција дела

У комедији "Сумњиво лице" Нушић кроз причу о сумњивом лицу и његовом хватању у једној забаченој пограничној варошици, исмејава ондашње друштво са свим манама које уочава у државној власти под владавином династије Обреновић. Ова комедија почиње предговором писца који наводи да његово дело носи на себи пун отисак оних утицаја који су тих година преовлађивал и под којима се у нашој књижевности извршио процес преображаја романтизма у реализам.

**Увод:** У самом уводу упознајемо писац упознаје своје читаоце са главним ликовима и при томе се одмах уочавају њихове главне особине. Јеротије Пантић, срески капетан воли да чита туђа писма. Овог пута у питању је писмо упућено његовој кћери Марици. Из писма Јеротије види да она има момка о чему обавештава своју супругу Анђу. Она се са мужем слаже око свега, осим што је писмо отварао без сагласности њихове кћерке.

**Заплет:** Из Министарства унутрашњих дела стиже депеша са шифрованом поруком. Полуписмени писар Вића и капетан Јеротије некако успевају да одгонетну њен садржај. Сазнају да се у њиховом срезу појавило појавило сумњиво лице, које жели да наштети угледу династије. Целокупан државни апарат у малој варошици креће у акцију хватања сумњивог лица.

**Кулминација:** Дружина државних неспретњаковића уз велику халабуку и без неког већег напора успева да ухапси сумњиво лице. Капетан Јеротије, надајући се напредовању у служби, званично јавља Министарству да је сумњиво лице ухваћено и тек онда почиње са испитивањем те сумњиве особе.

**Перипетија (преокрет):** Ухапшеном младићу узимају личне ствари, а међу њима и писмо које је добио од своје девојке. Из тог писма откривају ко је у ствари сумњиво лице. Био је то Ђока, момак капетанове кћери. Она је у писму оцрнила властитог оца, напомињући да је старовремен и глуп, као и његовог писара Вића, називајући га клипаном који личи на петла.

**Расплет:** Из Министарства стиже нова депеша да је сумњиво лице је ухваћено, али у неком другом срезу. Да би спасио себе и своју каријеру, Јеротије одлази са ћерком и зетом Београд, а жртвено јагње постаје нико други но писар Вића, особа лукава особа без имало морала.

Главни ликови

**Јеротије Пантић** је срески капетан који „носи у себи трагове моралних преступа". Радећи у пошти, „забрљао” је на послу, јер је имао навику да чита туђа писма. Очекивано је отпуштен, али одатле прелази у полицију. Одан је династији, па му се опраштају ситни прекршаји. Изнад свега воли власт и све чини да би напредовао у служби. Око себе окупља послушне људе, опраштајући им противзаконито стицање богатства. Капетан Пантић је својим карактерним особинама итекако је потребан држави и управо због тих својих особина он напредује у служби. У његовој личности налазе се све оно што осликава власт: каријеризам, лаж, глупост, ограниченост и неодговорност. С друге стране, умишљеност му не дозвољава да схвати колико је наиван и прозиран, колико у својој глупости и ограничености изгледа смешан. У спрези са кукавичлуком, његов лик апсолутно изазива исмевање и осуду.

**Вића** је сув и штркљав писарчић. „Личи на петла”, а његов изглед у потпуности прати његов карактер. Његова лукавост је надалеко позната, јер и Нушић каже на једном месту да „цео срез пишти на њега”. Највештији је у лажи и спремности да напакости другима ради личне користи. Он је бескрупулозни каријериста, који не бира средства за лично богаћење. Жели се оженити капетановом кћерком да би учврстио свој положај. За њега је династија, како каже Јеротије, крава музара и на њој највише зарађује тако што без великог разлога хапси људе, а онда их уз велику надокнаду ослобађа. Зледи паролу: "Закон, то сам ја". Најбоље га је окарактерисала Марица, рекавши да је клипан, лопов и да личи на петла.

**Жика** осликава припаднике државне апаратуре оног доба. Прљава је и запуштена пијаница, увек мамуран и безвољан, посао схвата на себи својствен начин – бог и батина. За разлику од Виће, он се задовољава ситним пленом, најчешће у виду пића и кућевних потрепштина. Апсолутно се уклапа у Нушићеве речи: „Чега се паметан стиди, тиме се Жика поноси”. По сопственом уверењу, он је „испекао науку” похађањем једног разреда више година. Његова необразованост и некултура иду под руку са његовим понашањем према странкама.

Споредни ликови

**Марица и Ђока** су светли ликови у овој комедији. У њима се види побуна против постојећег стања у друштву. Они не подржавају туђе одлуке и на свој начин се боре против нискости друштва коме припадају. Обоје желе да се отргну из учмале средине, да живе свој живот, што је у то време било револуционарно понашање. Узрок њеног таквог понашања налази се и у положају њеног оца. Као капетанова кћерка, била је размажена је и тежлла је ка томе да испуни своје жеље без обзира на основна правила понашања и културе.

**Анђа**, капетанова супруга, у овој комедији има епизодну улогу. Не разликује се много од свог мужа и са њим се слаже готово око свега, осим око отварања кћеркиних писама. За њу важи народна пословица: "Нашла крпа - закрпу"

**Газда Миладин** је сељак из Трбушнице, матори лисац и улизица. Не преза од тога да превари некога и тако себи обезбеди корист, рачунајући при томе на корумпирану и подмитљиву власт.

**Газда Спаса** је још један типичан представник мутивода. Растура лажне динаре рачунајући да ће се лако извући ако "подмаже" корумпиране чиновнике. Његово кривично дело може да се опере са пар новчаница, а за полицајце он је чак и погодан као сведок, јер његово дело растурања лажног новца је ништавно у односу на дело уперено ппротив династије.

**Алекса Жунић** је срески шпијун, такође типичан представник ондашњег друштва. Мада прилично припрост, он је "открио" да може профитирати на људској склоности ка цинкарењу.

**Писари Таса и Милисав** својим појавама илуструју административни апарат тога доба. Иако у поодмаклим годинама, они једни с другим спрдају се попут мале деце; подмећу чиоде у столице и сличне стварчице; гађају се списима, а у фијокама држе доњи веш и чарапе.

У једној српској вароши за време династије Обреновића власт су обављали корумпирани, полуписмени и неспособни државни чиновници. Због погрешног тумачења шифрованог писма кренули су у потрагу за сумњивим лицем које је стигло у њихову варош и са собом донело списе уперене против династије.

Типични представници тадашње власти били су користољубиви и подмитљиви послушници, одани династији којима су грешке опраштане све док су извршавали наређења са врха и бринули се за добробит династије. Они су око себе скупљали људе који су им слични и били су спремни да учине све како би сачували свој положај. Капетан Јеротије је био велики каријериста, глуп и ограничен човек који је волео да чита туђа писма. Хватање сумњивог лица за њега је био начин да обезбеди напредовање у служби, иако то није заслуживао, јер је био кукавица и лош државни чиновник. Због свог кукавичлука није се ни појавио приликом напада и хапшења сумњивог лица, али није пропустио да о тој успешној акцији одмах обавести министра, унапред се радујући вишем положају . Капетанови помоћници се нису много разликовали од њега смог. Писар Вића је био улизица, велики каријериста, препотентни и безобразни клипан који се преко државне службе обогатио, а Жика необразован човек и велика пијаница. Понашање Јеротија и Виће током истраге, начин хапшења и саслушање недужног младића показују најбоље каква је била власт у тадашњој Србији. У то време ниједан злочин није био велик у односу на деловање против династије, па је тако газди Спаси који је растурао лажне динаре опроштена кривица и дозвољено му је да буде сведок при саслушању. Сазнавши ко је сумњиво лице и какве су његове намере, те да је у истрази брзоплето поступио и тако свима открио шта о њему мисли његова кћерка, Јеротије је доживео лични пораз и велику срамоту, али га то није спречило да учини све како би заштито себе и остао на власти. Довољно је било само да смисли причу и оптужи особу на положају нижем од свога.

Дај човек власт и онда ћеш сазнати какав је он човек. Неписменост, неспособност, и корупција у Обреновићевој Србији су били пресудни у подизању оптужби и доношењу коначних пресуда. Свако ко је желео да се отргне из учмале средине и живи свој живот другачије него што је то одређено крутим правилима династије био је сумнњиво лице.

Комедија „Сумњиво лице”, спада у друштвено сатиричне комедије. Главна идеја писца је да исмеје друштво у коме живи, државни апарат и бахате, корумпиране државне чиновнике. Завршена је 1888. год. и Нушић је однео тадашњем управнику „Краљевског српског народног позоришта” у Београду. Иако се управнику дело веома свидело, он је очински посаветовао Нушића да га спали јер се у комаду пута спомињала реч династија, и то не на много пажљив и лојалан начин. Нушић се вратио кући и ставио рукопис у фијоку, чекајући нека повољнија времена. И чекало се пуних 35 година. Ова комедија први пут је приказана у београдском позоришта 29. маја 1923. године. Она спада у друштвено сатиричне комедије, а главна идеја писца је да исмеје државни апарат, све корумпиране и бахате државне чиновнике, њихову неспособност, неписменост и нестручност у обављању државних послова. Време радње је време династије Обреновића, а место радње неименована варошица, негдје у Србији. Ликови у комедији су веома занимљиви гледаоцу, односу читаоцу. Они су типични представници власти. Ради личне користи, верни су само династији, сматрају да је њихова служба значајна. Умишљени су и не одликују их моралне особине. Испразни и духовно сиромашни. Не презају ни од чега како би постигли своје ниске циљеве. Поред главних ликова, капетана Протића, писара Виће и Жике, јављају се и други ликови који у потпуности осликавају стање у ондашњој Србији, а то су срески полицијски писар Милисав, „срески шпијун” Алекса Жунић, газде Спаса и Миладин, пандур Јоца, практикант Таса, једини позитивни ликови у комедији су капетанова кћерка марица и њен момак Ђока.

Задатак: Одгледај драму путем овог линка <https://www.youtube.com/watch?v=OrasGDnkJAU>